Só lyk jongste Covid-19-statistiekeArgieffoto (Foto: Emmanuel Croset/AFP) Die Nasionale Instituut vir Oordraagbare Siektes (Nios), het Vrydagaand die jongste Covid-19-statistieke vir Suid-Afrika bekendgemaak. Altesaam 393 nuwe gevalle is aangemeld wat ŉ positiwiteitskoers van 1,3% verteenwoordig. Dit bring die totale gevalle op 2 925 371 te staan. Nog 17 sterftes is sedert die vorige verslag aangemeld en dit bring die dodetal op 89 469 te staan. Minstens 18 865 934 toetse is reeds gedoen. Die meeste van die nuwe gevalle wat sedert die vorige verslag aangemeld is, is van Gauteng (44%) gevolg deur die Noord-Kaap en Wes-Kaap, elkeen op 10%. KwaZulu-Natal verteenwoordig 8%, Mpumalanga 7%, die Vrystaat en Oos-Kaap elkeen 6%, Limpopo 5% en Noordwes 4%. Sedert die vorige verslag was daar ŉ toename van 29 hospitaal-opnames. Daar is tans 3 626 Covid-19-pasiënte in 666 staat- en privaat hospitale. Altesaam 2 819 307 persone (96.4%) het reeds herstel. Altesaam 23 832 377 dosisse entstof is reeds toegedien. Provinsiale statistiek: Sterftes en persone wat herstel het: * Volgens Nios is dit moontlik dat daar ŉ teenstrydigheid kan wees in die getal gevalle en persone wat in die Wes-Kaap herstel het, omdat dié provinsie se syfers tans gevalle insluit waar mense weer die virus opgedoen het en gevalle wat deur antigeentoetse bevestig is. Dit word nie by die nasionale statistieke ingesluit nie. Die getal gevalle van persone wat in die Wes-Kaap herstel het, bly dus staties op die nasionale verslae. Nios werk saam met die provinsiale departement van gesondheid om dié teenstrydighede op te klaar.